open-index/open-wikipedia-markdown huggingface dataset:
వి హేవ్ ఎ రోమియో

**వి హేవ్ ఎ రోమియో** భాస్కర్ దర్శకత్వం వహించిన తెలుగు సినిమా బొమ్మరిల్లు కోసం వ్రాయబడిన పాట. దీనిని దేవిశ్రీప్రసాద్ స్వరపరచారు.

## సారాంశం
ఈ పాటను చంద్రబోస్, ఆంధ్రియాతో కలిసి వ్రాయగా, దేవిశ్రీప్రసాద్ స్వరపరచారు. ఆండ్రియా, రంజిత్ నేపథ్య గానం అందించగా సిద్దార్ధ్ పై చిత్రీకరించారు. చిత్రంలో సిద్ధు అనే వ్యక్తికీ, అతని స్నేహితులకీ మధ్య జరిగే సంభాషణగా ఈ పాట సాగుతుంది. సిద్ధుకి కావాల్సిన పర్ఫెక్ట్ స్నేహితురాలి కోసం జరిగే అన్వేషణకు సాహిత్య రూపమే ఈ పాట.

## సాహిత్యం
ఈ పాట సాహిత్యం కొంత తెలుగులో, కొంత ఆంగ్లంలో ఉంటుంది.

we have a romeo we need a Juliet
yo yo yo we have a romeo all that we need is a juliet

హేయ్ పదహారణాల తెలుగు జూలియట్ ఎక్కడ వుందో వెతుకుదాం…
పదరా మనవాడి చిలిపి లైఫునే ఎక్కడ వున్నా కలుపుదాం
కులమేదైనా ఫికర్ లేదు కళవుంటే సరే
మతమేదైనా దిగుల్లేదు మనసుంటే సరే సరే
సినీ తారో టెన్నిస్ స్టారో నచ్చేదిక నీకెవరో….

We have a romeo…..
Yo yo yo………..

చదువుల సుందరి అదిగోరా నడిచే లైబ్రరి ఎందుకురా
సెల్ ఫొన్ సొగసరి ఇదిగోరా, ఎపుడూ ఎంగేజేరా
టీవీ ఆంకర్ ధేఖోరా, ఆ వంకర భాషకు దండం రా
టాటా గారి బేటీ రా, అది రూపీ రూపం రా

ఎం కావాలో… ఓ…తనలో quality..ఓ…
ఇంకా నీలో..ఓ… లేదోయ్ clarity..ఓ…
తేల్చేలోగా వయసౌతుంది కనీసం నూటొకటీ

We have a romeo……………

I can give you a visa
to stay if you can see at me
your life your dreams realized
don’t walk away
can’t you see what you are leaving behind
...O.....

అందరు గమనిస్తూ వుంటే..ఏమండీ అని పిలవాలి
ఎవ్వరు పక్కన లేకుంటే ఏరా..? అనాలి
అల్లరి వేషం వేస్తుంటే..తలపై ఒక్కటి ఇవ్వాలి
అలసట గా నే వస్తుంటే తలనే నిమరాలి
కొంచం కోపం..ఓ..కొంచం జాలి..ఓ..కొంచం స్వార్ధం కలిసుండాలి...
నన్నేనాకు కొత్తగ చూపే యువరాణే కావాలీ..

We have a romeo……… 

## మూలాలు

## ఇవి కూడా చూడండి
*బొమ్మరిల్లు

వర్గం:తెలుగు సినిమా పాటలు
ఆంధ్రప్రదేశ్ రాష్ట్ర మంత్రులు (2009-2014)

;ముఖ్యమంత్రి: వై.ఎస్.రాజశేఖరరెడ్డి
;హోమ్ మంత్రి : కుందూరు జానారెడ్డి
;ఆర్థిక శాఖ,, శాసనసభా వ్యవహారాల శాఖ మంత్రి : కొణిజేటి రోశయ్య
;ప్రాథమిక విద్యాశాఖామంత్రి : నేదురుమల్లి రాజ్యలక్ష్మి
;గ్రామీణ నీటి సరఫరా శాఖామంత్రి : పిన్నమనేని వెంకటేశ్వర రావు
;ఎక్సైజ్, ప్రొహిబిషన్ : జక్కంపూడి రామ్మోహనరావు
;సాంఘిక సంక్షేమ శాఖ మంత్రి : రెడ్యా నాయక్
;కార్మిక, ఉపాది శాఖ : జి.వినోద్
;అడవులు, పర్యావరణ శాఖ, సాంకేతిక శాఖ: శత్రుచర్ల విజయరామరాజు
;చిన్న పరిశ్రమల శాఖ : గొల్లపల్లి సూర్యారావు 
;ఉన్నత విద్యా శాఖ : డి.శ్రీనివాస్
;ఇళ్ళు, సహకార శాఖ: బొత్స సత్యనారాయణ
;మునిసిపల్, పట్టణాభివృద్ది శాఖ : కోనేరు రంగారావు
;వ్యవసాయ శాఖ : రఘువీరారెడ్డి
;మార్కెటింగ్ : మారెప్ప
;రవాణా శాఖ : కన్నా లక్ష్మీనారాయణ 
;భారీ నీటి పారుదల శాఖ: పొన్నాల లక్ష్మయ్య
;భారీ పరిశ్రమల శాఖ : గీతా రెడ్డి
;సహకార శాఖ : మొహమ్మద్ ఫ‌రీదుద్దీన్‌ 
;పంచాయితీ రాజ్ శాఖ: జె.సి. దివాకర్ రెడ్డి
;రెవెన్యూ శాఖ : ధర్మాన ప్రసాదరావు
;మైనారిటీ శాఖ : షబ్బీర్ ఆలీ
;వాణిజ్య పన్నుల శాఖ: కొణతాల రామక్రిష్ణ
;గనుల శాఖ : సబితా ఇంద్రారెడ్డి
;వైద్య విద్యా శాఖ : గల్లా అరుణ కుమారి
;పాడి, పశుపోషణ శాఖ: మండలి బుద్ధ ప్రసాద్
; ఆరోగ్య శాఖ : సంభాని చంద్రశేఖర్
;న్యాయశాఖ : ఆర్. చెంగారెడ్డి
;గ్రామీణాభివృద్ది: జి. చిన్నారెడ్డి
;రోడ్లు, భవనాల శాఖ: జీవన్ రెడ్డి

మంత్రులు (2009-20014)
వంశీ పైడితల్లి

**వంశీ పైడితల్లి**  దక్షిణ భారత సినీ నటుడు. ఇతను హ్యాపీ డేస్ సినిమాలోని నటనకు గుర్తింపు పొందాడు. ఈ సినిమా ద్వారా శేఖర్ కమ్ముల ఇతన్ని తెలుగు సినీ రంగానికి పరిచయం చేసాడు.

## జీవితం
వంశీ పైడితల్లి తన జీవితాన్ని ఇంజనీరింగ్ రోజుల్లోనే స్టాండర్డ్ చార్టర్డ్ బ్యాంకులో క్రెడిట్ కార్డ్ ఎగ్జిక్యూటివ్ గా పనిచేస్తూ మొదలుపెట్టాడు. అప్పటి నుండే సినిమాలలో నటించాలనే ఆకాంక్షతో ఉండేవాడు. ఇంజనీరింగ్ మూడో సంవత్సరంలో ఉండగా హ్యాపీ డేస్ లో నటించే అవకాశం వచ్చింది. నటుడుగా అక్కడి నుండి జీవితాన్ని ఆరంభించాడు.
## సినిమాలు
* హ్యాపీ డేస్
* మస్కా
* శశిరేఖా పరిణయం
* రెయిన్ బో
* రామ రామ కృష్ణ కృష్ణ

## మూలాలు

## బయటి లంకెలు
* 

వర్గం:తెలుగు సినిమా నటులు
బాబు (పిల్లల పత్రిక)

మద్రాసు నుండి వెలువడిన పత్రిక. 1949లో ప్రారంభమైంది. తెలుగులో పిల్లలకొరకు వెలువడిన మొట్టమొదటి  వారపత్రిక ఇది. గిరిధర్ సంపాదకుడుగా వ్యవహరించాడు. దీనిలో కథలు, పద్యాలు, సామెతలు, పొడుపుకథలు, నవ్వుపువ్వులు మొదలైన శీర్షికలు ఉన్నాయి. అన్నయ్యను అడగండి అనే శీర్షికలో పిల్లలకు కలిగిన సందేహాలకు సమాధానాలు ఉన్నాయి.

## మూలాలు

వర్గం:తెలుగు వారపత్రికలు
వర్గం:1949 స్థాపితాలు
వర్గం:తెలుగు పిల్లల పత్రికలు
కాస్‌గంజ్ జిల్లా

ఉత్తర ప్రదేశ్ రాష్ట్రం లోని జిల్లాలలో **కన్షీరాం నగర్ జిల్లా** ఒకటి. దీనీని కాస్‌గంజ్ (హిందీ:कासगंज) జిల్లా అనికూడా అంటారు. 
కాస్‌గంజ్ పట్టణం జిల్లాకేంద్రంగా ఉంది. కన్షీరాం నగర్ జిల్లా అలీగఢ్ డివిజన్‌లో భాగంగా ఉంది.

## చరిత్ర
కన్షీరాం నగర్ జిల్లా 2008 ఏప్రిల్ 15 న ఏర్పరచారు. ఎటా జిల్లా నుండి కాస్‌గంజ్, సహవార్, పతలి తాలూకాలను విభజించి ఈ జిల్లాను ఏర్పాటు చేసారు. రాజకీయనాయకుడు కన్షీరాం జ్ఞాపకార్ధం జిల్లాకు ఆయన పేరు పెట్టారు. అయితే ఈ నిర్ణయాన్ని వ్యతిరేకిస్తూ ఇక్కడ జన్మించిన " సంత్ తులసీ దాస్" పేరును పెట్టాలని న్యాయస్థానంలో కేసు ధాఖలైంది. 2012లో జిల్లాను తిరిగి పూర్వనామానికి తిరిగి మార్చారు.

## సరిహద్దులు

## [[2001]] లో గణాంకాలు

## వెలుపలి లింకులు
*Official Website
*District Court of Kanshi Ram Nagar

## మూలాలు

వర్గం:ఉత్తర ప్రదేశ్ జిల్లాలు

వర్గం:2008 స్థాపితాలు
వర్గం:భారతదేశం లోని జిల్లాలు
పవర్ సప్లై యూనిట్ (కంప్యూటర్)

**పవర్ సప్లై యూనిట్** (పిఎస్‌యు) అనేది కంప్యూటర్ యొక్క అంతర్గత భాగాల కోసం మెయిన్ AC ను లో-వొల్టేజిగా మారుస్తూ DC పవర్ ను నియంత్రిస్తుంది. ఆధునిక వ్యక్తిగత కంప్యూటర్లలో సర్వత్రా స్విచ్ మోడ్ పవర్ సప్లై ఉపయోగిస్తున్నారు. కొన్ని పవర్ సప్లైలు ఇన్‌పుట్ వొల్టేజి కొరకు మాన్యువల్ సెలెక్టర్ కలిగి ఉన్నాయి, అయితా ఇతరత్రా సప్లై వొల్టేజికి ఆటోమేటికల్లీ ఆడాప్ట్ కలిగి ఉన్నాయి. అత్యధిక ఆధునిక డెస్క్‌టాప్ వ్యక్తిగత కంప్యూటర్ పవర్ సప్లైలు ఫార్మ్ ఫ్యాక్టర్, వోల్టేజ్ టాలరెన్సులు కలిగి ఉండి ATX స్పెసిఫికేషన్ కు అనుగుణంగా ఉన్నాయి. అయితే ATX పవర్ సప్లై మెయిన్ సప్లైకి అనుసంధానించబడి ఉంటుంది, ఇది నిరంతరం 5 V స్టాండ్‌బై (5VSB)వోల్టేజిని అందిస్తుంది, అలా అది కంప్యూటర్, కొన్ని పెరిఫెరల్స్ ల ఫంక్షన్లను నిలకడగా ఉంచే ఆధారితం. ATX పవర్ సప్లైలు మదర్‌బోర్డు నుంచి వచ్చే సిగ్నల్ ద్వారా ఆన్, ఆఫ్ చేయబడతాయి. ఇవి స్పెక్ లో DC వోల్టేజి ఉన్నప్పుడు సూచనగా మదర్‌బోర్డుకు సంకేతాన్ని కూడా అందిస్తాయి, అలా ఇది కంప్యూటర్ పవర్ అప్, బూట్ రక్షణకు వీలు కల్పిస్తుంది. ఇటీవలి ATX పవర్ సప్లై యూనిట్ ప్రామాణికం 2008 మధ్యకాలం యొక్క వెర్షన్ 2.31.

## స్విచ్ మోడ్ పవర్ సప్లై
* ప్రధాన వ్యాసం స్విచ్ మోడ్ పవర్ సప్లై
స్విచ్ మోడ్ పవర్ సప్లై లేదా ఎస్‌ఎంపిఎస్ అనేది సమర్ధవంతంగా విద్యుత్ శక్తిని మార్పిడి చేయగల మార్పిడి నియంత్రకమును పొందుపరచుకున్న ఒక ఎలక్ట్రానిక్ పవర్ సప్లై. వోల్టేజ్, కరెంటు లక్షణాలు మార్చే ఇతర పవర్ సప్లైల వలె ఎస్‌ఎంపిఎస్ వ్యతిగత కంప్యూటర్ వంటి వాటికి మెయిన్ పవర్ నుండి ఏభాగానికి ఎంత కరెంట్ సరఫరా చేయాలో అంత విద్యుత్ మాత్రమే ఆ భాగాలకు సరఫరా అయ్యేలా చేస్తుంది. ఒక సరళ విద్యుత్ సరఫరాలా కాకుండా, ఈ స్విచ్ మోడ్ యొక్క పాస్ ట్రాన్సిస్టర్ నిరంతరంగా లో-డిస్సిపేషన్ (తక్కువ దుర్వ్యయం), ఫుల్-ఆన్, ఫుల్ ఆఫ్ స్థితుల మధ్య మారుతూ, అధిక దుర్వ్యయ మార్పులలో చాలా తక్కువ సమయం తీసుకుంటూ ఇది వృధా శక్తిని తగ్గిస్తుంది. సాధారణంగా స్విచ్ మోడ్ పవర్ సప్లై ఎటువంటి శక్తిని వ్యర్థం కానివ్వదు. వోల్టేజ్ రెగ్యులేషన్ ఆన్ నుంచి ఆఫ్ సమయం యొక్క వివిధ నిష్పత్తుల ద్వారా ఈ పనిని సాధిస్తుంది. దీనికి విరుద్ధంగా, లీనియర్ పవర్ సప్లై నిరంతరంగా పాస్ ట్రాన్సిస్టర్ లోకి పవర్ ను దోయటం ద్వారా అవుట్‌పుట్ వోల్టేజ్ నియంత్రిస్తుంది. ఈ అధిక శక్తి మార్పిడి సామర్థ్యం అనేది స్విచ్ మోడ్ పవర్ సప్లై యొక్క ఒక ముఖ్యమైన ప్రయోజనంగా ఉంది. స్విచ్ మోడ్ పవర్ సప్లై కలిగి ఉండే ట్రాన్స్‌ఫార్మర్ పరిమాణం, బరువులో చిన్నదిగా ఉండు కారణంగా లీనియర్ పవర్ సప్లై కంటే గణనీయంగా చిన్నగా, తేలికగా ఉండవచ్చు.

వర్గం:కంప్యూటర్ సంబంధిత వ్యాసాలు
స్కైప్

**స్కైప్** అనేది కంప్యూటర్లు, టాబ్లెట్లు, మొబైల్ పరికరాల నుండి ఇతర పరికరాలు లేదా టెలిఫోన్లు/స్మార్ట్‌ఫోనులకు ఇంటర్నెట్ ద్వారా వీడియో చాట్, వాయిస్ కాల్స్ అందించడంలో ప్రత్యేకతకలిగిన ఒక టెలికమ్యూనికేషన్స్ అప్లికేషన్ సాఫ్ట్‌వేర్. దీని ద్వారా ఇంకా వినియోగదారులు తక్షణ సందేశాలను పంపుకోవడం, ఫైళ్లు, చిత్రాలు మార్పిడి చేసుకోవడం, వీడియో సందేశాలను పంపుకోవడం వంటి వాటితో పాటు కాన్ఫరెన్స్ కాల్స్ కూడా ఏర్పాటు చేసుకోవచ్చు. స్కైప్ నడుస్తున్న మైక్రోసాప్ట్ విండోస్, మాక్ లేదా లినక్స్ కంప్యూటర్ల, అలాగే అండ్రాయిడ్, బ్లాక్‌బెర్రీ, iOS, విండోస్ ఫోన్ స్మార్ట్‌ఫోన్లు, టాబ్లెట్ల లోకి డౌన్‌లోడు చేయడానికి అందుబాటులో ఉంటుంది. సర్వీసు యొక్క అత్యధికం ఉచితం కానీ ల్యాండ్‌లైన్ లేదా మొబైల్ నెంబర్ల కాల్‌కు వినియోగదారులు స్కైప్ క్రిడిట్ లేదా సబ్‌స్క్రిప్షన్ కలిగియుండటం అవసరం. స్కైప్ ఒక ఫ్రీమియం మోడల్‌పై ఆధారితం.

స్కైప్ మొదట ఆగస్టు 2003 లో విడుదల చేయబడింది, ఇది ఎస్టోనియన్ అహ్‌తి హీన్లా, ప్రీత్ కసెసలు, జాన్ టాలిన్ ల సహకారంతో డేన్ జానస్ ఫ్రిస్, స్వీడీ నిక్లాస్ జెన్స్టార్మ్ ల చే సృష్టించబడింది, వీరు అభివృద్ధి పరచిన దీని బ్యాకెండ్ మ్యూజిక్ షేరింగ్ అప్లికేషన్ కాజాలో కూడా ఉపయోగించబడింది. సెప్టెంబరు 2005 లో, ఈబే $2.6 బిలియన్లకు స్కైప్ ను సొంతం చేసుకుంది. సెప్టెంబరు 2009 లో సిల్వర్ లేక్, ఆండ్రీసెన్ హోరోవిట్జ్, కెనడా పెన్షన్ ప్లాన్ ఇన్వెస్ట్‌మెంట్ బోర్డు $2.75 బిలియన్ వ్యాపార విలువ వద్ద 65%ను $1.9 బిలియన్ లకు ఈబే నుండి కొనుగోలు చేసి చేజిక్కించుకున్నామని ప్రకటించాయి. స్కైప్ తరువాత 2011 మేలో $8.5 బిలియన్లకు మైక్రోసాఫ్ట్ చే కొనుగోలు చేయబడింది. మైక్రోసాఫ్ట్ యొక్క స్కైప్ డివిజన్ ప్రధాన కార్యాలయాలు లక్సెంబర్గ్ లో ఉన్నాయి, కానీ డెవలప్‌మెంట్ టీమ్ యొక్క అత్యధికభాగం, డివిజన్ యొక్క మొత్తం ఉద్యోగుల యొక్క 44% ఇప్పటికీ తాల్లిన్, తార్టు, ఎస్టోనియాలో ఉన్నాయి. స్కైప్ వినియోగదారులకు మైక్రోఫోన్ ఉపయోగంచే వాయిస్ ను వెబ్‌కామ్‌ ఉపయోగంచే వీడియోను, తక్షణ సందేశాలను ఇంటర్నెట్ చే కమ్యూనికేట్ చేయటానికి అనుమతినిస్తుంది.

## ఇవి కూడా చూడండి
* వెబ్‌క్యామ్‌ - స్కైప్ వాడుతున్నప్పుడు వీడియో కాలింగ్ కు ఉపయోగపడే పరికరం

## మూలాలు

వర్గం:సాఫ్ట్‌వేర్లు
మల్లాది సూర్యనారాయణ

thumb|మల్లాది సూర్యనారాయణ
మల్లాది సూర్యనారాయణ రంగస్థల రచయిత, దర్శకుడు, నటుడు, కళాకారుల సేవ చేస్తున్న వ్యక్తి.  ఆయన రంగస్థలంపై నటునిగా, దర్శకరచయితగా పలు నాటకాలు వ్రాసి ఆడి పేరుప్రతిష్టలు పొందారు. జీవితంలోని తర్వాతి దశలో రంగస్థలంపై ఓ వెలుగు వెలిగిన కళాకారులు దీనాతిదీనంగా జీవించడం చూసి వారికోసం నటరాజ కళాపీఠం అనే సంస్థను నెలకొల్పి వారి జీవితాల్లో సాంత్వన చేకూరుస్తున్నారు. అవిచ్ఛిన్నంగా 300 నెలలకు పైగా కొనసాగిన ఈ కార్యక్రమాన్ని సూర్యనారాయణ దాతల సహాయంతో ఒంటిచేతిమీదుగా నడిపిస్తున్నారు.
## వ్యక్తిగత జీవితం
మల్లాది సూర్యనారాయణ ప్రభుత్వ రంగ పాఠశాలల్లో పనిచేసి రిటైర్ అయ్యారు.
## నాటకరంగంలో
మల్లాది సూర్యనారాయణ రంగస్థలంపై దర్శకునిగా, రచయితగానే కాక నటునిగా కూడా ప్రసిద్ధిపొందారు. ఆయన వ్రాసిన పలు నాటకాలు పరిషత్తుపోటీల్లో బహుమతులు సాధించాయి. ఆ రోజుల్లో హరిశ్చంద్ర పాత్రను ఇద్దరు ప్రముఖులు పోషించేవారు. ఒకరు  డీ. వీ. సుబ్బారావు  అయితే రెండవ వారు  మల్లాది సూర్యనారాయణ.  

## మూలాలు

## ఇతర లింకులు
* MALLADI SURYA NARAYANA AS BAHUKA IN CHITRA NALEEYAM PADYA NTAKAM-TELUGU DRAMA
* MALLADI SURYANARAYANA AS HARISCHANDRA KATISEENU RECORDED BY Smt BHOGARAJU SURYAPRABHA SAKALAKALANIDH
వర్గం:రంగస్థల కళాకారులు
వర్గం:రంగస్థల నటులు
నూతన

నూతన 1978 లో ప్రారంభమైన తెలుగు మాసపత్రిక.

## విశేషాలు
1978లో **నూతన** విలక్షణ మాసపత్రిక ప్రారంభమైంది.  సుమారు ఐదు సంవత్సరాల పాటు వెలువడింది. ఈ పత్రికకు ఎం.రత్నమాల సంపాదకురాలు. ఈ పత్రికకు వర్కింగ్‌ ఎడిటర్‌గా నమ్ము కొంతకాలం పనిచేశాడు. ఈ పత్రికలో కథలు, కవిత్వం, పాటలు ప్రచురించేవారు. ప్రజా సమస్యలమీద వ్యాసాలతోపాటు **స్త్రీ విముక్తి** పేరుతోమహిళల పేజీ ఉండేది. కొత్తగా రాయడం మొదలుపెట్టిన రచయితలను ఈ పత్రిక చాలా భిన్నమైన పద్ధతిలో ప్రోత్సహించేది. వారి రచనల్లోని లోటుపాట్లను చెప్పి సలహాలిస్తూ రచయిత బాగా అర్థం చేసుకుని తిరిగి పంపితే పత్రికలో ప్రచరించేవారు. ఈనాడు దినపత్రికలో సబ్‌ ఎడిటర్‌గా పనిచేసిన రత్నమాల సంపాదకురాలుగా ఈ పత్రిక ఐదేళ్ళపాటు నడిచి ఆగిపోయింది.

ఈ పత్రికలో కథలు, కవిత్వం, పాటలు ప్రచురించేవారు. ప్రజా సమస్యలమీద వ్యాసాలతోపాటు 'స్తీ విముక్తి' పేరుతో మహిళల పేజీ ఉండేది.

## మూలాలు

వర్గం:తెలుగు పత్రికలు
వర్గం:1978 స్థాపితాలు
మల్లాది (అయోమయ నివృత్తి)

* మల్లాది : పల్నాడు జిల్లా అమరావతి మండలానికి చెందిన గ్రామం.

* మల్లాది (ఇంటి పేరు)
* మల్లాది అచ్యుతరామశాస్త్రి
* మల్లాది నరసింహ శాస్త్రి
* మల్లాది రామకృష్ణశాస్త్రి
* మల్లాది వసుంధర
* మల్లాది విశ్వనాథ శర్మ
* మల్లాది విష్ణు
* మల్లాది వెంకట కృష్ణమూర్తి
* మల్లాది వేంకట కృష్ణశర్మ
* మల్లాది వెంకట రామమూర్తి 
* మల్లాది వెంకట సత్యనారాయణ రావు
* మల్లాది సుబ్బమ్మ.
* మల్లాది సూర్యనారాయణ శాస్త్రి
* మల్లాది సూర్యనారాయణ
* పద్మావతి మల్లాది
కొత్తపాలెం (యడ్లపాడు)

**కొత్తపాలెం** పల్నాడు జిల్లా యడ్లపాడు మండలానికి చెందిన రెవెన్యూయేతర గ్రామం.

## గ్రామములోని దర్శనీయ ప్రదేశములు/దేవాలయములు
ఈ గ్రామములో, గ్రామం నుండి పొలాలకు వెళ్ళే మార్గంలో, మట్టికట్టపై నాలుగు అడుగుల ఎత్తయిన, రెడ్డిరాజుల కాలంనాటి, ఒక పురాతన రాతి వినాయక విగ్రహం ఉంది. పొలాలకు వెళ్ళే వారంతా ఈ విగ్రహాన్ని పూజించుచుంటారు. 2015,మార్చి-19వ తేదీనాడు, ఈ విగ్రహం ధ్వంసమైనట్లు స్థానికులు గమనించారు.

## మూలాలు
వర్గం:యడ్లపాడు మండలం లోని రెవిన్యూయేతర గ్రామాలు
పంచాంగ శ్రవణం

thumb|ఉగాది పండగ సందర్భంగా 2018 మార్చి 18న తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో హైదరాబాదులోని ప్రగతిభవన్ లో నిర్వహించబడిన విళంబి నామ ఉగాది వేడుకల్లో పంచాంగం చదివి వినిపిస్తున్న బాచంపల్లి సంతోశ్​కుమార్ శాస్త్రి
**పంచాంగ శ్రవణం** అంటే తెలుగు సంవత్సరాదియైన ఉగాది పండుగ నాడు కొత్త సంవత్సరపు పంచాంగాన్ని చదివి వినిపించే సంప్రదాయం. ఉగాది తెలుగు సంవత్సరానికి మొదటి రోజు కావడంతో పాత సంవత్సరపు పంచాంగం మారిపోయి కొత్త పంచాంగం వాడుకలోకి వస్తుంది. వాడుకలోకి వచ్చిన కొత్త పంచాంగాన్ని పంచాంగకర్త, సిద్ధాంతి, జ్యోతిష్కులు వంటివారెవరైనా చదివి, వ్యాఖ్యానించి, శుభాశుభ ఫలాలు వివరించి వినిపిస్తారు. ఉగాది నాడు పంచాంగం వినడం వల్ల శుభకారకమని, భగవదనుగ్రహ కారకమని ధర్మశాస్త్రాలు చెప్తాయి.

ప్రస్తుతం పంచాగాలు చాలా యిళ్లలో కనిపిస్తాయి. కానీ ఒకప్పుడు కేవలం కొద్ది మంది పురోహితులకే ఇవి అందుబాటులో ఉండేవి. కాబట్టి ఉగాది రోజున వారి నుంచి రాబోయే సంవత్సరపు విశేషాలు తెలుసుకునేందుకు అంతా ఒకచోటకి చేరేవారు.  దీని వల్ల పంచాంగ శ్రవణం నలుగురూ కలుసుకుని కష్టసుఖాలను కలబోసుకునే సందర్భంగా కూడా మారుతుంది. పైగా పంచాంగంలో సామాన్యులకు అర్థం కాని విషయాలుండవచ్చు. వాటన్నింటినీ నివృత్తి చేసుకొనేందుకు కూడా ఈ పంచాగ శ్రవణం ఉపయోగపడుతుంది. 

ధార్మికపరమైన సందేహాలను తీర్చుకునేందుకు కూడా పంచాంగ శ్రవణం అవసరం.  అందుకనే పంచాంగ శ్రవణ చేసినవారికీ, విన్నవారికీ కూడా నవగ్రహాల ఆశీస్సులు లభిస్తాయని ఫలశ్రుతిగా చెబుతారు.

## మూలాలు

వర్గం:పంచాంగం
ధనికొండ హనుమంతరావు

**ధనికొండ హనుమంతరావు** తెలుగులో లబ్ధ ప్రతిష్ఠుడైన రచయిత. ఇతడు క్రాంతి పబ్లికేషన్స్, క్రాంతి ప్రెస్సులను స్థాపించాడు. రేరాణి పత్రికకు సంపాదకుడిగా పనిచేశాడు. ఇంద్రజిత్ అనే కలం పేరుతో కూడా రచనలు చేశాడు. ఇతడు గుంటూరు జిల్లా, ఇంటూరులో 1919వ సంవత్సరంలో జన్మించాడు. బి.ఎ. చదువు మధ్యలోనే ఆపివేసి రచనలపై దృష్టి కేంద్రీకరించాడు.
## రచనలు
ఇతని రచనలు యువ, అభిసారిక, పుస్తకం, జ్యోతి, సుభాషిణి, వాణి, ఆహ్వానం, ఆంధ్రజ్యోతి, ప్రజాబంధు, భారతి, చిత్రగుప్త, నీలిమ, ఆంధ్రప్రభ, కథాంజలి, ఆనందవాణి, పత్రిక తదితర పత్రికలలో ప్రచురింపబడ్డాయి.

### పత్రికలు
జ్యోతి మాస పత్రిక, చిత్రసీమ, అభిసారిక పత్రిక వ్యవస్థాపకుడు, ముద్రాపకుడు ధనికొండ హనుమంతరావు. తన స్వంత క్రాంతి ప్రెస్స్ వ్యవహారాలతో తీరిక దొరకనందున, జ్యోతి మాసపత్రికని వేమూరి రాఘవయ్యకి, అభిసారికని రాంషాకి (సామర్లకోట), చిత్రసీమని కొలను బ్రహ్మానందరావుకి ధనికొండ ఇచ్చేసాడు.  జ్యోతిని రాఘవయ్య నడిపినా కొంత కాలం ధనికొండ పేరే సంపాదకుడిగా ప్రచురించాడు.

### నవలలు, నవలికలు

### కథాసంపుటాలు

### నాటికలు, నాటకాలు

# ఎర్రబుట్టలు
# ఉల్టా సీదా
# ప్రొఫెసర్ బిండ్సన్
# చికిత్స
# జ్ఞాని
# మధురకళ్యాణం

## మరణం
ఇతడు తన 71వ యేట డిసెంబరు 21, 1989న మద్రాసులో మరణించాడు. 

## మూలాలు

వర్గం:తెలుగు రచయితలు
వర్గం:1919 జననాలు
వర్గం:1989 మరణాలు
వర్గం:నవలా రచయితలు
వర్గం:తెలుగు కథా రచయితలు
వర్గం:గుంటూరు జిల్లా రచయితలు
వర్గం:గుంటూరు జిల్లా నాటక రచయితలు
వర్గం:గుంటూరు జిల్లా పాత్రికేయులు
వర్గం:గుంటూరు జిల్లా పుస్తక ప్రచురణకర్తలు
కొండబోలు బసవ పున్నయ్య

thumb|వైద్యులు, విద్యా దాత కొండబోలు బసవ పున్నయ్య
thumb
**కొండబోలు బసవ పున్నయ్య** ప్రముఖ వైద్యులు, విద్యాదాత, అనేక ధార్మిక సంస్థలకు ముఖ్యంగా పుస్తక సంస్థలకు పలు రకాలుగా విరాళాలు ఇస్తూ పోషిస్తున్నారు.

## జననం, విద్య
కొండబోలు బసవ పున్నయ్య గారు గుంటూరు జిల్లా చుండూరు మండలం వేట పాలెం గ్రామంలో రాజారావు, వరలక్ష్మమ్మ దంపతలకు 1933 మే 6 న జన్మించారు. ప్రాథమిక విద్య చేబ్రోలు, గూడవల్లి లోనూ,, గుంటూరులో చదివారు. గుంటూరు వైద్య కళాశాల నుండి వైద్య విద్యలో పట్టబద్రుడైనాడు. వీరి ధర్మ పత్ని శ్రీమతి వెంకట సుబ్బమ్మ. వీరికి ఇద్దరు కుమారులు ఒక కుమార్తె.

## పదవులు
* 1969 నుండి 1995 వరకూ ఇండియన్ మెడీకల్ అసోషియేషన్ గుంటూరు శాఖకు కార్యదర్శిగా పనిచేసారు.
* 1998 నుండి 2001 వరకూ మరలా అదేపదవి కొనసాగించారు. 
* నాగార్జున ఎడ్యుకేషనల్ సొసైటీకి వ్యవస్థాక సభ్యునిగా చేరి ప్రస్తుతం అద్యక్ష బాధ్యతలు నిర్వహిస్తున్నారు.

## సామాజిక సేవలో
* గుంటూరులో 70 పడకల ఆసుపత్రి నడిపారు, దాని ద్వారా పేదలకు సేవలు చేసారు.
*గుంటూరు అరండల్ పేటలో ఉన్న కమ్మ జన విద్యార్థి వసతి గృహానికి విశేషమైన సేవలు చేసారు.
* గుంటూరు అన్నమయ్య గ్రంథాలయానికి పుస్తకాలా కొరకు లక్ష రూపాయలు విరాళం అందించారు. దీనితో పాటు పలు గ్రంథాలయాలకు విరాళాలు ఇచ్చారు
*హిందూ శ్మశాన వాటికల పునరుద్దరణకు సేవలందిస్తున్నారు.
* భారతీయ మాసపత్రికను ప్రోత్సహిస్తున్నారు.
* వృద్దుల వసతి గృహాన్ని నిర్వహిస్తున్నారు.
* పేద బాల బాలికల కొరకు వసతి గృహం నిర్వహిస్తున్నారు.

## నడిపిస్తున్న సంస్థలు
* చేబ్రోలు హనుమయ్య ఫార్మసీ కళాశాల
* కొండబోలు లక్ష్మీప్రసాద్ ప్రాథమిక, ఉన్నత పాఠశాలలు. జనశిక్షణ సంస్థ
* తుమ్మల కళాపీఠం
* జె.కె.సి.ఆర్.వి.అర్
* మాదల శకుంతల నర్సింగ్ కళాశాల

## పురస్కారాలు
* 2017లో ఆంధ్రప్రదేశ్ ప్రభుత్వం నుండి ఉగాది సందర్భంగా కళారత్న పురస్కారం

## మూలాలు, బయటి లింకులు
* కమ్మజన సేవా సమితి -పదేళ్ల ప్రగతి సంచిక నుండి

## మూలాలు


వర్గం:గ్రంథాలయోద్యమ నేతలు
వర్గం:అన్నమయ్య గ్రంథాలయం
వర్గం:తెలుగువారిలో వైద్యులు
వర్గం:1933 జననాలు
వర్గం:ఆంధ్రప్రదేశ్ వైద్యులు
మర్రిచెట్లపాలెం

**మర్రిచెట్లపాలెం** ప్రకాశం జిల్లా చీమకుర్తి మండలానికి చెందిన రెవెన్యూయేతర గ్రామం. 

## మౌలిక వసతులు
### బ్యాంకులు
*లక్ష్మీవిలాస్ బ్యాంక్:- గ్రామంలో ఈ బ్యాంక్ నూతన శాఖను, 2015, అక్టోబరు-14వ తేదీనాడు ప్రారంభించారు. 
*కరూర్ వైశ్యా బ్యాంక్:- గ్రామంలో ఈ బ్యాంక్ శాఖను, శ్రీ సాయి వెంకట మంజునాథ గ్రానైట్ ఫ్యాక్టరీ వద్ద నూతనంగా నిర్మాణం చేసిన భవనంలో, 2016, ఫిబ్రవరి-5వ తేదీ శుక్రవారంనాడు ప్రారంభించెదరు. 

### అంగనవాడీ కేంద్రం
## గ్రామ పంచాయతీ
మేదరమెట్ల శ్రీనివాసరావు, మాజీ సర్పంచ్.

## దర్శనీయ ప్రదేశాలు/దేవాలయాలు
*శ్రీ అభయాంజనేయస్వామివారి ఆలయం.
*శ్రీ వరసిద్ధి వినాయకస్వామి ఆలయం.
ఈ ఆలయాలలో వార్షిక తిరునాళ్ళు, పతి సంవత్సరం ఉగాదిరోజున విభవంగా నిర్వహించెదరు. ఆ రోజున ఉదయం నుండి పొంగళ్ళు, ప్రత్యేకపూజలు చేయుదురు. తిరునాళ్ళలో భాగం రాత్రికి విద్యుత్తు ప్రభలు, పలు సాంస్కృతిక కార్యక్రమాలు ఏర్పాటుచేయుదురు. 
### శ్రీ కోదండరామస్వామివారి ఆలయం
మర్రిపాలెంలో నూతనంగా నిర్మించిన ఈ అలయంలో, విగ్రహ ధ్వజస్తంభ ప్రతిష్ఠా మహోత్సవం, 2015, జూన్-11వ తేదీ గురువారంనాడు, వేదపండితుల మంత్రోచ్ఛారణలు, భారీగా విచ్చేసిన భక్తజనసందోహం మధ్య, వైభవంగా నిర్వహించారు. ఈ సందర్భంగా భక్తులకు భారీగా అన్నసంతర్పణ కార్యక్రమం నిర్వహించారు.

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలో ప్రధాన వృత్తులు
వ్యవసాయం

### గ్రామంలోని పరిశ్రమలు
*అక్షయ గ్రానైట్ కటింగ్ కర్మాగారం.
*సత్యసాయి గ్రానైట్ కటింగ్ కర్మాగారం.
*శ్రీ సాయి వెంకట మంజునాథ గ్రానైట్ ఫ్యాక్టరీ.

## మూలాలు

## వెలుపలి లంకెలు
మోటుమాల

**మోటుమాల** ప్రకాశం జిల్లా కొత్తపట్నం మండలానికి చెందిన రెవెన్యూయేతర గ్రామం.

## విద్యా సౌకర్యాలు
*కస్తూర్బా గాంధీ బాలికల పాఠశాల.
*మండల పరిషత్తు ప్రాథమికోన్నత పాఠశాల:- ఈ పాఠశాలలో, 2015, మార్చి-20వ తేదీనాడు, జనవిఙాన వేదిక ఆధ్వర్యళొ ఒక ఇంద్రజాల ప్రదర్శన ఏర్పాటుచేసారు. మూడనమ్మకాలను పారద్రోలేటందుకు, విద్యార్థులను చైతన్యపరచేటందుకు ఈ ప్రదర్శన ఏర్పాటుచేసారు.

## మౌలిక సదుపాయాలు
### విద్యుత్తు
ఈ గ్రామంలో ఒక కోటి రూపాయల వ్యయంతో నూతనంగా నిర్మించిన 33/11 కె.వి. విద్యుత్తు ఉపకేంద్రాన్ని, 2017, జూన్-28న ప్రారంభించారు. ఈ విద్యుత్తు కేంద్రం ద్వారా, మోటుమాల, గుండమాల, పాదర్తి, పిన్నివారిపాలెం మొదలగు గ్రామాలకు నాణ్యమైన విద్యుత్తు నిరంతరాయంగా సరఫరా చేయుదురు.

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ పూరిణి బ్రహ్మానందరెడ్డి, సర్పంచిగా ఎన్నికైనారు.

## మూలాలు

## వెలుపలి లింకులు
వంగపాడు (బేస్తవారిపేట)

**[[వంగపాడు]]** మార్కాపురం జిల్లా బేస్తవారిపేట మండలానికి చెందిన  రెవెన్యూయేతర గ్రామం.

## గ్రామ పంచాయతీ
వంగపాడు గ్రామం, పిటికాయగుళ్ళ గ్రామ పంచాయతీ పరిధిలోని ఒక శివారు గ్రామం,

2013 జూలైలో వంగపాడు గ్రామ పంచాయతీకి నిర్వహించిన ఎన్నికలలో సత్యనారాయణరడ్డి, సర్పంచిగా ఎన్నికైనారు. ఉపసర్పంచిగా చినవెంకటరెడ్డి ఎన్నికైనారు. 

## దర్శనీయ ప్రదేశాలు/దేవాలయాలు
### శ్రీ గంగాదేవి సమేత కాటంరాజు ఆలయం
వంగపాడు సమీపంలోని తర్లుకొండ మోటుదగ్గర వెలసిన ఈ ఆలయంలో తిరునాళ్ళు, 2015,మార్చి-20వ తేదీ శుక్రవారం నాడు ఘనంగా ప్రారంభమైనవి. ముందుగా అర్చకులు ఆలయంలోని మూలవిరాట్టులకు అభిషేకం నిర్వహించారు. వంగపాడు, జె.సి.అగ్రహారం పిటికాయలగుళ్ళ, మల్లాపురం తదితర గ్రామాలనుండి వచ్చిన భక్తులు బొల్లావుల ఊరేగింపు నిర్వహించారు. తరువాత కులుకుభజన, వీరబ్రహ్మేంద్రస్వామి నాటక ప్రదర్శన భక్తులను ఆకట్టుకున్నవి. [1]
### శ్రీ సాయిబాబా ఆలయం
ఈ ఆలయం వంగపాడు సమీపంలోని తర్లుకొండ మోటుదగ్గర వెలసినది.

## మూలాలు

## వెలుపలి లంకెలు
తూలికా భూషణ్

**తూలికాభూషణ్** అనే కలం పేరుతో ప్రసిద్ధుడైన రచయిత, జర్నలిస్టు అసలు పేరు బుద్ధవరపు చినకామరాజు, జన్మస్థలం తూర్పుగోదావరి జిల్లా, పెద్దాపురం. ఇతడు ఆంధ్రప్రభ, మీజాన్ తదితర పత్రికలలో సహాయ సంపాదకుడిగా పనిచేశాడు.
## రచనలు
ఇతని రచనలు పుస్తకం, ఆంధ్రపత్రిక, ఆంధ్రజ్యోతి, ఉదయిని, ఆంధ్రప్రభ, కిన్నెర మొదలైన పత్రికలలో ప్రచురింపబడ్డాయి.
### కథాసంపుటాలు
# బతికిన దినాలు
# లచ్చితల్లి
### కథలు, స్కెచ్‌లు

## మూలాలు

వర్గం:తెలుగు కథా రచయితలు
వర్గం:పాత్రికేయులు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
సికింద్రాబాదు సిర్పూరు కాగజ్‌నగర్ తెలంగాణ ఎక్స్‌ప్రెస్

భారతీయ రైల్వేస్ కు చెందిన దక్షిణ మధ్య రైల్వే జోన్ ఆధ్వర్యంలో నడుస్తోన్న 17035/17036 నెంబర్లు గల సికింద్రాబాద్-సిర్పూర్ కాగజ్ నగర్ తెలంగాణ ఎక్స్ ప్రెస్ అనేది భారతదేశంలోని తెలంగాణ రాష్ట్రానికి చెందిన సికింద్రాబాద్ జంక్షన్ మరియుసిరిపూర్ కాగజ్ నగర్ మధ్య నడిచే రైలు.

17035 నెంబరు గల తెలంగాణ ఎక్స్ ప్రెస్ రైలు సికింద్రాబాద్ జంక్షన్ నుంచి సిరిపూర్ కాగజ్ నగర్ మధ్య నడుస్తుండగా, తిరుగు ప్రయాణంలో 17036 నెంబరు గల రైలు సిరిపూర్ కాగజ్ నగర్ నుంచి సికింద్రాబాద్ జంక్షన్ వరకు ప్రయాణిస్తూ తెలంగాణ ప్రయాణికులకు సేవలందిస్తోంది.

17035 / 36 నెంబర్లు గల సికింద్రాబాద్-సిర్పూర్ కాగజ్ నగర్ తెలంగాణ ఎక్స్ ప్రెస్ రైలులో 1 AC ఛైర్ కారు, 17 సాధారణ అన్ రిజర్వుడు బోగీలు, 2 సీటింగ్ కం లగేజ్ రాక్ బోగీలు ఉంటాయి. దీనికి ప్యాంట్రీ కారు బోగీ సౌకర్యం లేదు.

భారతదేశంలో చాలా రైళ్లు ప్రయాణికుల రద్దీని దృష్టిలో ఉంచుకుని నడపబడుతున్నాయి. అదేవిధంగా భారతీయ రైల్వేలు రద్దీని బట్టి తెలంగాణ ఎక్స్ ప్రెస్ రైలుకు అదనంగా బోగీలు చేర్చడం, తగ్గించడం చేయవచ్చు.

## సేవలు
17035 నెంబర్ గల సికింద్రాబాద్-సిర్పూర్ కాగజ్ నగర్ తెలంగాణ ఎక్స్ ప్రెస్... మొత్తం 297 కిలోమీటర్ల (185 మైళ్లు) దూరాన్ని 5 గంటల 25 నిమిషాల్లో పూర్తి చేస్తుంది. ఈ సమయంలో రైలు సగటు వేగం 54.83 కిలోమీటర్లు/గంట చొప్పున ఉంటుంది. అదేవిధంగా తిరుగు ప్రయాణంలో 17036 నెంబరు గల తెలంగాణ ఎక్స్ ప్రెస్ సిర్పూర్ కాగజ్ నగర్-సికింద్రాబాద్ మార్గంలో ఇదే దూరాన్ని 54 కిమీ/గంటల వేగంతో 5 గంటల 30 నిమిషాల్లో పూర్తి చేస్తుంది. భారతీయ రైల్వే నిబంధనల ప్రకారం మొత్తం ప్రయాణ సగటు వేగం 55 కి.మీ./ గంట (గంటకు 34మైళ్లు) కంటే తక్కువ. సూపర్ ఫాస్ట్ సర్ ఛార్జీ ఈ రైలు టికెట్ ధరలో కలపరు.

## మార్గం

17035 / 36 నెంబర్లు గల సికింద్రాబాద్-సిర్పూర్ కాగజ్ నగర్ తెలంగాణ ఎక్స్ ప్రెస్ రైలు సికింద్రాబాద్ జంక్షన్ నుంచి బయలుదేరి కాజీపేట జంక్షన్ ద్వారా పెద్దపల్లి, రామగుండం మీదుగా సిరిపూర్ కాగజ్ నగర్ చేరుకుంటుంది.

## ట్రాక్షన్
తెలంగాణ ఎక్స్ ప్రెస్ ప్రయాణించే మార్గమంతా కూడా పూర్తిగా విద్యుదీకరణ చేయబడింది. ఈ రైలుకు లాలాగూడాకు చెందిన WAP 4 లేదా WAP 7 లోకోమోటివ్ ఇంజన్లను ఈ రైలు ప్రయాణ మార్గమంతా ఉపయోగిస్తారు.

## విభాగాలు:
* భారతదేశంలోని పేరుగల ప్యాసింజర్ రైళ్లు
* తెలంగాణలో రైలు రవాణా సదుపాయాలు

## మూలాలు


వర్గం:తెలంగాణ ఎక్స్‌ప్రెస్ రైళ్లు
కర్కోటకుడు

**కర్కోటకుడు** అష్టనాగములు లలో ఒకడు.

## జననం
కశ్యపుడు, అతని మూడవ భార్య కద్రువ కు వాసుకి, తక్షకుడు, అనంతుడు, కర్కోటకుడు, కాళియుడు, పద్మ, మహాపాదుడు, శంఖుడు, పింగళుడు జన్మించారు. తల్లి కారణంగా నాగులకు *కద్రుజ* అనే పేరు వచ్చింది.

మహాభారతము నందు ఉపోద్ఘాతము ముగింపబడిన వెనుక ఈనాగులచరిత్ర మొదట చెప్పబడినది. కశ్యపుడను నార్యునకు కద్రువ, వినతయను ఇద్దరు భార్యలుగలరు. వీరిరువును తోబుట్టువులు. వీరి కోరిక మేరకు కద్రువకు సహస్రనాగములు జనించినవి. వినతకు గరుడుడు జన్మించెను. కద్రువకు జనించిన సహస్రనాగములకు బుట్టిన సంతతియే లోకమునందలి నాగకులముగానున్నది. ఈ నాగులలో ప్రముఖముగా నుండినవారు శేషుడు, వాసుకి, ఇరావంతుడు, తక్షకుడు, కర్కోటకుడు, కాళీయుడు, ఐలుడు, ఇలాపాత్రుడు, నీలుడు, అనీలుడు, నహుషుడు మొదలగువారు. (అనంతుడు, వాసుకి, తక్షకుడు, శంఖపాలుడు, కుళికుడు, పద్ముడు, మహాపద్ముడు, కర్కోటకుడు వీరినే అష్టనాగములు అని మన గ్రంథములు పేర్కొనుచున్నవి.) కద్రువ వినతకు జేసిన యపకారమునుబట్టి వినతకు బుట్టిన గరుత్మంతుడు నాగకులమునకెల్లను వైరియయ్యెను. దీనికిదోడు మాతృశాపముగూడ నాగులకు సంభవించెను.

## మూలాలు

వర్గం:పురాణ పాత్రలు
కట్టావారిపాలెం (సత్తెనపల్లి)

**కట్టావారిపాలెం** పల్నాడు జిల్లా సత్తెనపల్లి మండలానికి చెందిన రెవెన్యూయేతర  గ్రామం.

## గ్రామములోని మౌలిక సదుపాయాలు
### రక్షిత మంచినీటి పథకం
1962 లో, రు. 8 లక్షలతో ఏర్పాటుచేయబడిన ఈ పథకం, ఏడాది పొడవునా ప్రజల దాహార్తి తీర్చుచున్నది. పాలకులు, అధికారుల కృషికి, గ్రామస్తుల సహకారం తోడవడంతో, మండలంలో 365 రోజులూ త్రాగునీటి సరఫరా జరుగుచున్న పథకంగా గుర్తింపు పొందింది.

శ్రీ విఘ్నేశ్వరస్వామి ఆలయము:- కట్టావారిపాలెం గ్రామంలో వేంచేసిన శ్రీ విఘ్నేశ్వరస్వామి వారి విగ్రహ పునఃప్రతిష్ఠా మహోత్సవ కార్యక్రమాన్ని 2014,ఏప్రిల్ 27వతేదీ బుధవారం నాడు అంగరంగ వైభవంగా ఆంధ్రప్రదేశ్ శాసనసభ స్పీకర్ డాక్టర్ కోడెల శివప్రసాదరావు ప్రత్యేక పూజా కార్యక్రమాలతో నిర్వహించారు. ఈ సందర్భంగా వేకువజామునే ఆలయంలో గణపతి ప్రార్థన, ప్రత్యేకపూజ, పుణ్యాహవచనం, పంచగవ్యప్రాసన, సాయంత్రం లక్ష్మీగణపతి అనుష్పానాలు, మంత్రపుష్పం, విశేస పూజలు నిర్వహించారు. కట్టావారిపాలెం గ్రామాల ప్రజలు, వారి బంధువులు, అధిక సంఖ్యలో భక్తులు పాల్గొని, స్వామివారి తీర్ధ ప్రసాదాలు తీసుకొని ఈ కార్యక్రమాన్ని కన్నుల పండుగలా తిలకించారు. 

## సమీప గ్రామాలు
కొర్రపాడు 3 కి.మీ, నందిగామ 4 కి.మీ, కంటేపూడి 1.5 కి.మీ, గుడిపూడి 5 కి.మీ.
## మూలాలు

వర్గం:సత్తెనపల్లి మండలం లోని రెవిన్యూయేతర గ్రామాలు
అలహాబాద్ జిల్లా

ఉత్తర ప్రదేశ్ రాష్ట్రం లోని జిల్లాలలో **అలహాబాద్ జిల్లా** (హిందీ:इलाहाबाद ज़िला) ఒకటి. దీనికి ప్రయాగ్‌రాజ్ జిల్లా అని కూడా అంటారు. అలహాబాద్ పట్టణం ఈ జిల్లాకు కేంద్రం. అలహాబాద్ జిల్లా అలహాబాద్ డివిజన్‌లో భాగంగా ఉంది. జిల్లా వైశాల్యం 5,482 చ.కి.మీ. జిల్లాలో 8 తాలూకాలు, 20 తహసీళ్ళు ఉన్నాయి. అలహాబాద్ డివిజన్‌లో ఫతేపూర్, కౌశాంబి జిల్లాలు ఉన్నాయి. జిల్లా లోని పశ్చిమ భూభాగం కొత్తగా రూపొందించబడిన కౌశాంబి జిల్లాలో చేర్చారు. జిల్లాలో ఫూల్పూర్, కొరయోన్, మేజా తాలూకా, సాదర్ (అలహాబాద్), సరయాన్, హండియా, బారా (అలహాబాద్), కర్చానా డివిజన్లు ఉన్నాయి. అలహాబాదులో గంగ, యమున, సరస్వతి (అంతర్వాహినిగా) నదులు సంగమిస్తున్నాయి. దీనిని *[[త్రివేణి సంగమం (నది)|త్రివేణి సంగమం]]* అంటారు. స్వాతంత్ర్యం రాకముందు అలహాబాద్, యునైటెడ్ ప్రావిన్సులకు రాజధానిగా ఉండేది.

## 2001 లో గణాంకాలు

### భాషలు
జిల్లాలో హిందీ వ్యావహారిక భాషలలో ఒకటైన అవధి భాష వాడుకలో ఉంది. ఇది అవధి ప్రాంతం లోని 3.8 కోట్ల ప్రజలకు వాడుక భాషగా ఉంది. అలాగే 72-91% హిందీ భాషను పోలి ఉండే బగేలి భాష కూడా వాడుకలో ఉంది. ఇది 78,00,000 మంది ప్రజలకు వాడుకలో ఉంది..

### మతం

అలహాబాద్ హిందువులకు, బౌద్ధులకు పవిత్ర ప్రదేశం. అలహాబాద్‌ను ప్రయాగ అని కూడా పిలుస్తారు. ఇక్కడ గంగా, యమునా, సరస్వతి నదులు సంగమిస్తున్నాయి. దీనిని త్రివేణి సంగమం అంటారు. అలహాబాద్‌లో సంగం అతి ప్రాధాన్యత కలిగిన ప్రదేశం. 2011 గణాంకాల ప్రకారం జిల్లాలో 86.81% హిందువులు, 12.72% ముస్లిములు, 0.18% క్రైస్తవులు, 0.13% సిక్కులు ఉన్నారు. మిగిలిన వారిలో బౌద్ధులు, 0.4% ఏమతానికి చెందని వారు ఉన్నారు.

## వెలుపలి లింకులు
* 

## మూలాలు


వర్గం:ఉత్తర ప్రదేశ్ జిల్లాలు

వర్గం:భారతదేశం లోని జిల్లాలు
అందుగుల వెంకయ్య

అందుగుల వెంకయ్య నియోగిబ్రాహ్మణుడు; *అందుగుల సూరన్న * కుమారుడు. ఈకవి కృష్ణదేవరాయల యల్లు డయిన రామరాజు తమ్ముడగు తిరుమలదేవరాయని మనుమని మనుమ డగు *కోదండరామరాజు * కాలములోనుండి యాతనిపేర రామరాజీయమను నామాంతరముగల నరపతివిజయమను గ్రంథమును జేసెను. ఈగ్రంథమునందు రామరాజు పూర్వులయిన నరపతులచరిత్రమును విశేషముగా రామరాజుయొక్క చరిత్రమును జెప్పబడియున్నది. రామరాజు 1568 వ సంవత్సరమున తళ్ళికోట యుద్ధంలో మహమ్మదీయులచేత జంపబడెను. తదనంతరము మూడుతరములు గడచిన తరువాత నీగ్రంథము రచియింపబడిన దగుటచేత, ఇది 1650 వ సంవత్సరప్రాంతమున రచియింపబడినట్టు చెప్పవచ్చును.

## రామరాజీయ మను గ్రంధములో విజయనగర రాజ్యాదీశుల చరిత్రను తెలిపే ఈ కవి రచనలు
రామరాజు గుత్తి, పెనుగొండ, గండికోట, కందనూలు, ఆదవాని మొదలయిన ప్రదేశములు గెలిచిన ట్లీక్రిందిపద్యమున జెప్పబడింది.

;గీ. సకలవిభు తిమ్మరాజుసేనలను ద్రుంచి
; గుత్తి పెనుగొండ మఱిగండికోట కంద
; నూలుపుర మాదవే నవలీల గెలిచి
; తొలుదొలుత రామనృపతి దోర్బలము మెఱసి.

ఈపుస్తకమునం దీరామరాజు నిజామువలన నహమదాబాదు గొనుట మొదలయిన మహమ్మదీయులతోడి యుద్ధములు కొన్ని వర్ణింపబడినవి. ఈరామరాజు పేరునకు సదాశివదేవరాయని మంత్రియని వ్యవహరింపబడినను, సింహాసనమునకు వచ్చినప్పుడు సదాశివరాయలు బాలు డగుటచేతను కర్ణాటకరాజ్యము నచ్యుతదేవరాయల యనంతరమున నాక్రమించుకొన్న సకలము తిమ్మరాజును బాఱదోలి సదాశివదేవరాయల రాజ్యమును స్థాపించినవా డగుటచేతను క్రీస్తుశకము 1542 వ సంవత్సరము మొదలుకొని 1564 వ సంవత్సరము వఱకును నితడే రాజ్యపరిపాలనము చేసెను. ఇతడు సలకము తిమ్మయను గెలిచిన కథను సూంచిచు నితనిప్రతాపము నరపతి విజయము నందీ క్రింది రీతిని వర్ణింపబడింది.
;చ. ఎలమిని రామరాజవసుధేశుప్రతాప మవార్యమై మహిన్
; జెలువుగ నిండబర్విశశిశేఖరదివ్యమహాశితాశుగ
;  జ్వలనశిఖాసముత్కరముచందము నందమునొందె నెంతయున్
;  సకలయ తిమ్మయప్రముఖశత్రుపురంబుల నెల్ల నారయన్.
ఈరామరాజుతండ్రియైన శ్రీరంగరాజు కృష్ణదేవరాయల తండ్రియైన నృసింహరాజునకు కర్ణాటకరాజ్యమును నిలుపుటలో సహాయుడుగా నుండినట్లు కానబడుచున్నది. ఈశ్రీరంగరాజుయొక్క శౌర్యము నరపతివిజయములో నీక్రింది పద్యమున వర్ణింపబడింది.

;సీ. కడువిజాపురవరకామినీ గర్భముల్ భేదించు నెవ్వనిభేరిరవము
; దామిడి బోయి నిజాముపట్టణముల ధూళిగాజేయు నేదొరబలంబు
; గోలకొండవజీర్ల కోటులకాయముల్ చించు నేరాజేంద్రుచేతికత్తి
; సకల భూపాలకాస్థానసన్నుతి గాంచి వెలయు నేశూరునివిజయలక్ష్మీ
; యతడు కేవలనృపతియే యఘవిదూర
; చర్యు డాశ్రితరక్షావిచక్షణుండు
; జీర్ణ కర్ణాటభూపునర్జీవనుండు
; రమ్యగుణశాలి శ్రీరంగరాయమౌళి.

## రామరాజీయము లోని కవిత్వ రీతిని దెలుపు పద్యములు
ఈ నరపతి విజయము కవిత్వముకంటే జరిత్రమును జెప్పుటయం దెక్కువ ప్రసిద్ధమైనదైనను, కవిత్వముకూడ రసహీన మయినదికాదు. కవిత్వరీతిని దెలుపుట కయి రామరాజీయములోని రెండు పద్యముల నిం దుదాహరించబడినవి.

;ఉ. ఇమ్మహిసోమదేవమనుజేంద్రుప్రతాపము నిండి దిక్కులం
;  బమ్మిన జూతపోతనవపల్లవబింబఫలారుణాంబుజా
; తమ్ము లటంచు గోకిలకదంబము కీరచయంబు చంచరీ
; కమ్ములు క్రమ్ముచుండు నొడికంబుగ భ్రాంతివహించి పల్మఱున్.

## మూలాలు

*ఆంధ్ర కవుల చరిత్రము (1949) రచించినవారు కందుకూరి వీరేశలింగం పంతులు [అందుగుల వెంకయ్య (విభాగం) ]  

వర్గం:తెలుగు కవులు
పిడుపర్తి బసవకవి

## కవి కాలాదులు
పిడుపర్తి బసవకవి శైవబ్రాహ్మణుడు. బసవపురాణమును పద్య కావ్యముగా రచియించిన సోమనాధుని తమ్ముడయిన పాలనార్యుని పుత్రుడు. కాబట్టి యీకవియు నించుమించుగా సోమనాధుని కాలమునందే యున్నవా డగుటచేత 1520 -వ సంవత్సర ప్రాంతమునం దున్నవాడని చెప్పవచ్చును. ఇతడు పాల్కురికి సోమనాథుడు రచియించిన ప్రభు లింగలీలను తెనుగున నైదాశ్వాసముల పద్యకావ్యముగా రచించెను. ఈ బ్రభు లింగలీలయందు బసవేశ్వరునికిని బసవేశ్వరుని మేనల్లుడయిన చెన్న బసవన్నకును గురువయిన యల్లమప్రభుడను జంగమదేవరయొక్క కథ చెప్పబడియున్నది.

## బసవకవియొక్క కవనవిధము
పిడుపర్తి బసవకవియొక్క కవనవిధము తెలియుటకై ప్రభులింగలీలనుండి రెండుమూడు పద్యములు [ 96 ] 
ఉ. ఊరును నిల్లు బల్లియలు నొల్లక సల్లలితాంతరంగులై
ఘోరతరాటవిన్ ఘననికుంజములన్ సెలయేళ్ళ చెంత శృం
గారవంబులన్ భయదగహ్వరసీమ దపంబు జేసి పెం
పారుమహామునీశ్వరులయాత్మలు దత్తఱ మందె నత్తఱిన్. [ఆ.1]

ఉ. చిత్తసరోజ మిష్టమున జేరిచి చూపులు ప్రాణలింగమున్
హత్తగ జేసి భావమున కంచితతృప్తి యొసంగి సంగముల్
రిత్తలు చేసి యెందును జరింపగ నేరిచి తేని నీవ య
త్యుత్తమలింగమూర్తి వివి యొప్పుగ జేకొను సిద్ధరామనా. [ఆ.3]

మ. బసవయ్యా భవదీయమందిరమునన్ భక్తిన్ సదాభోజనం
బసలారంగ నొనర్చుజంగమము లాత్యాసక్తి నాకటించే
విసునంగా నికనేల తామసము ఠీవిన్ వారి దోడ్తెచ్చి మీ
రసమానస్థితి నారగింప గదరయ్యా హాయిగా నేటికిన్. [ఆ.5]

## మూలాల జాబితా
ఆంధ్ర కవుల చరిత్రము - రెండవ భాగము  (1949)  రచించినవారు కందుకూరి వీరేశలింగం పంతులు.  [పిడుపర్తి బసవకవి]

వర్గం:తెలుగు కవులు
కోట శివరామయ్య

## కవి కాలాదులు
కోట శివరామయ్య సానందోపాఖ్యాన మను నాలుగాశ్వాసముల పద్యకావ్యమును రచించెను. ఇతడు శూద్రుడు; కౌశికగోత్రుడు; కోట బాపనయ్య పుత్రుడు; కాళహస్తిపుర నివాసుడు. ఇతడు తాను కృష్ణదేవరాయలకాలములో నున్నధూర్జటికవి శిష్యుడ నని గ్రంథములో జెప్పుకొని యుండుటచేత ఈ కవి  1525 - 1550 వ సంవత్సరములకు మధ్యనుండియుండును.

## కవితా ధోరణి
సానందొపాఖ్యానమునందు లక్షణవిరుద్ధము లైన ప్రయోగములు కొన్ని కానబడుచున్నవి. కవిత్వము మృదువుగానే యున్నది. ఈ గ్రంథము నందలి రెండు మూడు పద్యముల నిందుదాహరించుచున్నాను.
;ఉ. గారెలు బూరె లిడ్డెనలు గమ్మనిదోసెలు జక్కిలంబులున్
;జారులు గూరలున్ ఫలరసంబులు దేనెలు బానకంబులున్
;సారెలు బాయసాన్నములు జక్కెర లప్పడంబులున్
;బేరిననేతులుం జెఱకుబిళ్ళలు జల్లనినీరుమజ్జిగల్. [ఆ.1]

;ఉ. పాపము చేయవల్దనుచు బల్మఱు బెద్దలు చెప్పిన న్మహా
;కోపముమీఱ వారియెడ గుత్తుకబంటివిషంబు గ్రక్కుచున్
;బాపము గీప మేడది నెపం బిడి జీవము దాటిపోయి యే
;దాపున నెందు బోవునొ నిదాన మెఱుంగ రివేటిబోధనల్. [ఆ.2]

;మ. జమువెంటం బురవీధులం జనుచు భాస్వత్పట్టణశ్రీవినో
;దము లీక్షింపుచు జూడ జూడ మఱియుం దండోపతండంబులై
;భ్రమ కల్పించుపురీవిశేషములకుం బ్రాజ్యాద్భుతానీతుడై
;యమునిం గన్గొని పల్కె సంయమి మరందానందసాంద్రోకులన్. [ఆ.3]

## మూలాల జాబితా
* ఆంధ్ర కవుల చరిత్రము - రెండవ భాగము  (1949)  రచించినవారు కందుకూరి వీరేశలింగం పంతులు.  --కోట శివరామయ్య (విభాగం)

వర్గం:తెలుగు కవులు
మల్లారెడ్డి

**మల్లారెడ్డి** తెలుగువారిలో కొందరి పేరు.

* చిన్న మల్లారెడ్డి - నిజామాబాదు జిల్లా, కామారెడ్డి మండలానికి చెందిన గ్రామం
* మల్లారెడ్డి గూడెం - నల్గొండ జిల్లా, మేళ్లచెరువు మండలానికి చెందిన గ్రామం. 
----
* గజ్జెల మల్లారెడ్డి - అభ్యుదయ కవి.
* మల్లారెడ్డి (కవి) - ప్రాచీన కవి.
* సి.హెచ్. మల్లారెడ్డి - తెలంగాణ రాష్ట్రానికి చెందిన రాజకీయ నాయకుడు.
రామరాజు రంగప్పరాజు

**రామరాజు రంగప్పరాజు** క్షత్రియకవి. ఇతడు యపస్తంబసూత్రుడు, ఆత్రేయ గోత్రుడు, తిరుమల శ్రీనివాసాచార్య శిష్యుడు. సాంబోపాఖ్యాన మనెడి యైదాశ్వాసముల ప్రబంధమును రచించి శ్రీరంగనాయకున కంకితము చేసెను. ఈ కవి కృష్ణదేవరాయని యల్లుడైన రామరాయలకు బెదతండ్రి కొడుకు. కోనేటి తిమ్మరాజున కాశ్రితుడై యుండినవాడు. కాబట్టి కవి 1550 వ సంవత్సర ప్రాంతము లందుండినవాడని నిశ్చయముగా జెప్పవచ్చును.

కోనేటి తిమ్మరాజునకును రామరాజునకును తాత యగు ఆరవీటి రామరాజును, రామరాయలను, కవి తన సాంబోపాఖ్యానమునం దిట్లు వర్ణించియున్నాడు:

;ఉ. పోరుల నారువీటిపురబుక్కయరామనృపాలు డాగ్రహో
;దారత వాలు పూనిన సదాగతికంపితజీర్ణ వర్ణ లీ
;లారభటిన్ విరోధిమహిళాంగవిభూషణరాజీరాలు దై
;వారు బ్రతాపవల్లవశుభప్రభ వర్ధిలు గీర్తిపుష్పముల్

;మ. దివిజేంద్రాభుడు కృష్ణరాయధరణీదేవేంద్రుజామాత శ్రీ
;ధవపాదాంబుజబంభరం బమరు మేధా వేధ రామప్ప శా
;త్రవకంఠాంతరరక్తశీకరసమిద్ధారోర్మినిర్ధౌతఖ
;డ్గవనీకీర్తిలతాంతగంధిలహరిత్కాంతాకచాభోగు డై

## కవిత్వ ధోరణి
ఈతనిది సలక్షణమై నిరర్గళధార గల ఛందోబద్ధ కవిత్వము. కవనరీతి తెలియుట కయి సాంబోపాఖ్యానములోని పద్యముల గొన్నిటి నిం దుదాహరించ బడినవి.

;చ. పరమజ్ఞానిహృదంతరాళమణిదీపంబుల్ నమస్నాగకి
;న్నరనక్తంచరనాక నాయకశిరోనాళీకరాగప్రభాం
;కురనీరాజితముల్ నిజాంఘ్రితలముల్ గోపాలబాలుండు ని
;ల్పె రటద్గోఖుర ధూలీ ధోరణుల నాబృందావనక్వ్ క్షీనులన్

;ఉ. వల్లవవల్లభుండు చెలువల్జలమాడగ దత్కటీతటీ
;పల్లవముల్ హరించి తను బ్రార్థనచేసిన నీక నవ్వు నా
పల్ల తికాలవిత్రమయి పాండవపత్నికి నెట్టు లిచ్చెనో
;చుల్లర వెట్టుప్రల్ల దపుజూదరి సిగ్గుపడం బటావళిన్. [ఆ.1]

;శా. అనియమంబు నాయమము నాథమ మాశమ మానిరంతర
;ధ్యానవిధాన మాబహువిధానబంధవిదగ్ధభావ మా
;మానస మెందునున్ జననిమట్టును గుట్టును మౌను లౌననం
;గా నత డొప్పు భక్తికలికాకిలికించితబోధమాధురిన్. [ఆ.2] [ 148 ]

;ఉ. సడి గాకుండగ నుగ్రసేననృపు భిక్షావృత్తి బట్టంబునం
;దిడి కంసార్జితరత్నకోటులు మహాహేమంబు లాందోళికల్
;పడుతు ల్పర్వతసన్నిభేభములు ఝంపాసంపతద్వాహముల్
;నడపించెం దనయింటికీ వెఱుగవే నారాయణుం డుద్ధవా. [ఆ.2]

;చ. కళలు భజింప వచ్చు శశికాంతివిధంబున నేగు దెంచె నా
;యెలు గుల ఱేనియాజ్ఞ గమలేక్షణుసన్నిధికిన్ సఖీజనా
;వళి భజియింప జాంబవతి వజ్రమయాభరణౌఘశింజితం
;బులు పదవమ్మ నీ వనుచు బుజ్జవ మారంగ బల్కునట్లుగన్. [ఆ.7]

;ఉ. భోజనపాత్ర మొక్కటి యపూర్వము పర్వతధారి కిచ్చెనం
;భోజభవప్రసూతి యది భోజనవేళ దలంచుభోజ్యముల్
;యోజనసేయజాలు నది యోజనమాత్రవిసారి కాంతివి
;భ్రాజితగారుడాశ్మవిసరస్థగితంబు విషాపహారియున్. [ఆ.3]

;మ. అమృతస్యందము కందళింప దరహాసాంకూరముల్ లోచనా
;గ్రములం దాండవ మాడ జంద్రధరు డాకంజాక్షు నీక్షించి యో
;కమలాక్షా పరురీతి నీవు వ్రతదీక్షన్ రూక్షచర్యాసము
;ద్వమముం జూపుదు వయ్య యెయ్యడ సుహృద్భావంబె యీ చందముల్. [ఆ.4]

;చ. కమలసహస్రము న్నయనకాంతి యొనర్పగ ఫాలబింబముల్
;గుముదహితా యుతంబు నొడగూర్పు బెనంగు మృగాక్షిమోముతో
;గమలము జంద్రు బోల్చుకవిగాథల కెయ్యదిమేర యుత్తమో
;త్తము నధము న్సమాన మన దారదె బుద్ధి యవజ్ఞం చేరదే. [ఆ.4]

;చ. అనుచుం బెగ్గిలి కుందునంగనల నయ్యబ్జాక్షి వీక్షించి యో
;యనుగున్నె చ్చెలులార మీరలు సరోజాలి న్మనోజాతు గ్రొ
;న్ననలం జిల్కల గోకిలప్రతతి నింద ల్సేయగా నేల నా
;తనువే నిత్యము ప్రాణ మేమి ధ్రువమే తర్కింపుడీ యీదెసన్. [ఆ.5]

## మూలాల జాబితా
ఆంధ్ర కవుల చరిత్రము - రెండవ భాగము (1949) రచించినవారు కందుకూరి వీరేశలింగం పంతులు .రామరాజు రంగప్పరాజు (విభాగం)

వర్గం:తెలుగు కవులు
కంచి వీరశరభకవి

;**కంచి వీరశరభకవి**యు శంకరకవి  వలెనే *[[హరిశ్చంద్రోపాఖ్యానము]] * నయిదాశ్వాసముల పద్యకావ్యముగా రచియించెను. కవి శైవబ్రాహ్మణుడు; కాశ్యపగోత్రుడు; శోభనాద్రీశునకును పండితారాధ్యుల వీరనాధ్యుని పుత్రియగు గురవమాంబకును బుత్రుడు . ఈయిరువురుకవులు నించుమించు నేకకాలమునందే తమకావ్యములను రచియించినట్లు తోచుచునంది. ఇందు శంకరకవి పుస్తకమునకంటె నేబదిపద్యము లధికముగా నున్నవి. ఒకరు వ్రాయుచున్నకథ నొక రెరుగకయిరువురు కవులును గౌరనమంత్రికృతమైన ద్విపదకావ్యము ననుసరించి తమ పద్యకావ్య [ 162 ] ములను జేసి యుండవచ్చును. ఒకవేళ నీయిద్దరిలో నొకరు రెండవ వాని కావ్యమును జూచి తరువాత దనపుస్తకమును జేసియు నుండవచ్చును. ఈయంశమును దీనిం జదువువారు నిర్ధారణ చేసికొన గలుగుట కయి యించుమించుగా శంకరకవి గ్రంథములోనుండి యుదహరించిన పద్యముల యర్థము నిచ్చెడు పద్యములనే యిందుదాహరిండ మైనది.

 చ. ఉరుతరసత్యవాక్యవినయోచితభూరిగుణప్రసిద్ధికిన్
నరపతు లేమిలెక్క పదునాలుగులోకములయందు జూడ గి
న్నరసురయక్షకింపురషనాయకులం దొక డైన లేడు ని
ర్భరమహితప్రభావమున బన్నిద మిత్తు బురారిసన్నిధిన్. [ఆ.1]

ఉ. మానవనాథ యీకొఱత మాటల దీఱదు గాధినూను డీ
పూనిక దప్ప డింక గొనిపోయిరె మున్ను ధరిత్రి చేరెడం
తైన నర్తేంద్రముఖ్యులు దివాకరవంశ పయోధిచంద్ర నీ
మానితవాగ్వదాన్యమహిమం బెడబాయు టదేమి చూడగన్. [ఆ.2]

చ. ధృతిమెఱయంగ నే నిటుపతివ్రత నేని, ధరిత్రిమీద మ
త్పతిఘనసత్యవాక్యనయభాసుర డేని కృశాన నీ విదే
హితమతి శీతలాకృతి వహించి ధరామరవర్యు భూవిభున్
సుతు డగులోహితాస్యు దయజూచి మునీంద్రుఋణంబుదీర్పుమా. [ఆ.2]

ఉ. ఏమనవచ్చు మున్ను ధరయేలినరాజులదేవులెల్ల స
త్కామవినోదవైభవసుఖప్రదలై నసియింప, నిన్ను బల్
బాముల గప్పి కాఱడవిపాలుగ ద్రిప్పి కృతఘ్న బుద్ధిచే
నీమము దప్పి యమ్ముకొన నేరుపు గల్గె లతాంగి యేమనన్. [అ.4] [ 163 ] 
శా. సప్తద్వీపసముద్రముద్రితమహాసర్వంసహాచక్రసం
ప్రాప్తశ్రీకమనీయలక్షణజగత్ప్రావీణ్యసత్యవ్రతో
ద్దీప్తప్రాభవు డైనరాజసుతు డర్థిన్ దైన్యభావోదయ
వ్యాప్తిన్ బెత్తెడునేల కైన దగడే యంచు న్విలాపించుచున్. [ఆ.5]

## మూలాల జాబితా
ఆంధ్ర కవుల చరిత్రము - రెండవ భాగము  (1949)  రచించినవారు కందుకూరి వీరేశలింగం పంతులు [కంచి వీరశరభకవి  ]

వర్గం:తెలుగు కవులు
తాళ్ళపాక తిరువెంగళనాధుడు

**తాళ్ళపాక చిన్నన్న**గా పేరొందిన **తాళ్ళపాక చిన తిరు వేంగళనాథుడు**, తాళ్ళపాక అన్నమయ్య మనుమడు. **అతను**  నందవరీకబ్రాహ్మణుడు; ఆశ్వలాయనసూత్రుడు; భరద్వాజగోత్రుడు. ఈ కవి పరమయోగివిలాస మనుపేర నాళ్వారుల చరిత్రమును ద్విపదకావ్యముగా నెనిమిదాశ్వాసములగ్రంథమును రచించెను. ఈ గ్రంథరచన బట్టియే యితడు విష్ణుభక్తుడని స్పష్టమగుచున్నది. ఇతడు తాళ్ళపాక అన్నమయ్య యొక్క మనుమడు. తిరుమలార్యుని కుమారుడు అయినట్టు గ్రంథారంభము లోని యీక్రిందివాక్యములవలన దెలియవచ్చుచున్నది. 


ద్వి. హరిసేవ కాశ్వలాయనసూత్ర నంద
::వరవంసభవ భరద్వాజగోత్ర
::పావనశ్రీతాళ్ళ పాకాన్నయార్య
::ధీవిశారదసూను తిరుమలాచార్య
::వినుతనందను దిరువేంగళనాధు.


ఈకవితాత యైనయన్న యార్యుడు కృష్ణదేవరాయనికాలములో నుండి కొన్నియగ్రహారముల నందెను. కవి తనకు వేంకటాద్రిరాయలు కుండలములు వేసినట్లు తనగ్రంథములోని యెనిమిదవయాశ్వాసాంతము నందీవాక్యములచే జెప్పుకొన్నాడు.


ద్వి. అతిలోకమతికి శేషాచలరాజ
::పతికి బరాముఖ్య భక్తసంతతికి
::నంకితంబుగను శ్రీహరిభక్తనికర
::పంకజార్యమ తాళ్ళపాకాన్నయార్య
::తనయ తిమ్మార్య నందన రత్నశుంభ
::దనవమ శ్రీవేంకటాద్రీశ దత్త
::మకరకుండలయుగ్మ మండితకర్ణ-


## కవి కాలాదులు నిర్ణయము
ఈకవికి మకరకుండలములువేసిన వేంకటాద్రిసుచరిత్రము కృతినందిన తిరుమలదేవరాయని తమ్ముడని తోచుచున్నది. అట్లే యైన పక్షమున కవి 1570 వ సంవత్సరప్రాంతములయం దుండెను. అట్లు గాక యతడు తిరుమలదేవరాయని కొడుకైన వేంకటాద్రి యైనపక్షమున, అతడు 1585 వ సంవత్సరము మొదలుకొని 1614 వ సంవత్సరమువఱకును రాజ్యముచేసినందున కవియు నాకాలమువాడే యయి యుండవలెను. కవియొక్క కవిత్వరీతి తెలియుటకయి ద్వితీయాశ్వాసమునుండి కొంచెముభాగ ముదాహరించ బడింది.


ద్వి. భానుకోటిస్ఫూర్తి బ్రహసించుచున్న
::మౌనినందను గాంచి మది సంతసించి
::పిల్లిగా దోరి జాబిల్లి గాబోలు
::జల్లనివెన్నెల జల్లుచున్నాడు;
::అనుచు నబ్బాలు ఱెప్పార్ప కెంతయును
::గనుగొని వేడుకకడలి నోలాడి
::యానందబాష్పంబు లాననాబ్జంబు
::మైనుండి దిగువార మై గరుపార
::బెన్నిధి గన్నట్టిపేదచందమున
::నున్నతోన్నతు డైనయోగినందనుని
::దనయులు లేని యాదరమున నెత్తి
::కొని కూర్మితోడ నక్కున జేర్చి వేడ్క
::గొనకొని యావేత్రకుంజంబు వెడలి
::తనవార లెల్ల నెంతయు జోద్యపడగ
::మునిపుత్రుగొని పురంబున కేగుదెంచి
::తనయాలిచేతి కెంతయు బ్రేమ నొసగె.


## రచనలు
తాళ్ళపాక చిన్నన్న ఎనిమిది భాషలలో పండితుడు. ఇతని రచనలు

# ఉషా కళ్యాణం 
# అష్టమహిషీ కళ్యాణము
# పరమయోగి విలాసము
# అన్నమాచార్య చరిత్రము

## మూలాలు
* ఆంధ్ర కవుల చరిత్రము - రెండవ భాగము (1949) రచించినవారు కందుకూరి వీరేశలింగం పంతులు [తాళ్ళపాక తిరువెంగళనాధుడు]
* సరస కమనీయ సాహితీమూర్తి - తాళ్ళపాక చిన్నన్న, ఆచార్య కె.జె.కృష్ణమూర్తి, 150 వసంతాల వావిళ్ల వాజ్మయ వైజయంతి.

## బయటి లింకులు
ఇంటర్నెట్ ఆర్చీవులలో లభిస్తున్న రచనలు

* అన్నమాచార్య, ప్రముఖ వాగ్గేయ కారులు - తులనాత్మ అధ్యయనం - - ఆచార్య ఎస్. గంగప్ప
* పరమయోగి విలాసము - తాళ్ళపాక తిరువేంగళనాధుని ద్విపద కావ్యము - తి.తి.దే. ప్రచురణ - వి.విజయరాఘవాచార్య పరిష్కరించినది (1938)
* తాళ్ళపాక చిన్నన్న - సాహిత్య సమీక్ష - డా. శ్రీమత్తిరుమల వెంకట రాజగోపాలాచార్య

వర్గం:రాయల యుగం కవులు
వర్గం:తెలుగు కవులు
సాయి స్ఫూర్తి ఇనిస్టిట్యూట్ ఆఫ్ టెక్నాలజి

**సాయి స్ఫూర్తి ఇన్స్టిట్యూట్ అఫ్ టెక్నాలజి**, బి గంగారం, ఖమ్మం జిల్లా, తెలంగాణలో సత్తుపల్లి నుండి 7 కిలోమీటర్ల దూరంలో, ఖమ్మం-రాజమండ్రి రాష్ట్ర రహదారి పక్కన స్థాపించబడింది. **ఎస్ఎస్ఐటి** అను సంక్షిప్త నామమున ఈ కాలేజీ సుపరిచితం. ఖమ్మం జిల్లాలో ప్రముఖ విద్యాసంస్థగా పేరు గాంచింది. **జవహరలాల్ నెహ్రూ సాంకేతిక విశ్వవిద్యాలయం**కి అనుబంధంగా నడుస్తుంది .అలాగే **నేషనల్ అసెస్మెంట్ అండ్ అక్రెడేషన్ కౌన్సిల్**చే గుర్తింపబడింది .

## మూలాలు

*http://saispurthi.ac.in/
*http://www.youtube.com/watch?v=FI2tZ3--_Ns
## ఇతర లింకులు

వర్గం:2001 స్థాపితాలు
వర్గం:తెలంగాణ కళాశాలలు
వర్గం:ఇంజనీరింగ్ కళాశాలలు
తరిగొప్పుల మల్లన

## తరిగొప్పుల మల్లన
ఈకవి చంద్రభానుచరిత్ర మనెడి యైదాశ్వాసముల ప్రబంధమును రచియించెను. ఇతడు నియోగిబ్రాహ్మణుడు; దత్తాత్రేయ యోగీంద్రుని శిష్యుడు; దత్తనామాత్యుని తమ్ముడు. ఈవేంకటపతిరాయలు 1585 వ సంవత్సరము మొదలుకొని 1614 వ వఱకును రాజ్యముచేసినవా డయినందున, కవియు ఆకాలమునం దుండినవాడే నని తెలియు చున్నది.  ఈతడు లాక్షణిక కవి; కవిత్వము రసవంతముగా నుండును. ఈకవి వసుచరిత్రమును కృతినందిన తిరుమలదేవరాయని పుత్రుడగు వేంకటపతిరాయల కాలములో నుండినట్లు *చంద్రభానుచరిత్రము *లోని యీక్రిందిపద్యములో జెప్పినాడు -
 సీ. ... ... ... ... ...
అనుచు బుధులెన్నవలయు రాజాధిరాజ
రాజపరమేశ సకలకర్ణాటకాంధ్ర
రాజ్యధౌరేయ తిరుమలరాజతనయ
చంద్రు డగువేంకటపతిక్షి తీంద్రమణికి.

తాలికోట యుద్ధమయినతరువాత తండ్రియైన తిరుమలదేవరాయడు తనరాజధానిని విజయనగరమునుండి పెనుగొండకు మార్చుకొన్నట్లే కొమారుడైన యీవేంకటపతిరాయడును తనరాజధానిని పెనుగొండనుండి చంద్రగిరికి మార్చుకొనెనని  ఈ కవి పద్యములు.
ఉ. అంత దిగంతదంతురల తాంతనిశాంతని తాంతకాంతవ
న్యంతిక తాంతపాంధజనతాంతరసంతతకృంతనప్రధా [ 191 ] 
త్యంతసమంతవిస్ఫుర దుదంత పరంతపకాంతిసంతతి
క్రాంతదురంతకుంతరతికాంతము పొల్చె వసంత మెంతయున్. [ఆ.3]

ఉ. తత్తఱపాటుతోడ గనుదమ్ములడాలు దిగంతరంబులన్
జిత్తరు నింప లే బయిటచేల కుచంబులపొంత జాఱ నా
బిత్తరి మ్రానుపాటొదవ బిమ్మటితో నొకకొంత గొంకి లో
జిత్తము మట్టుపెట్టుకొని చేరి సహోదరుదండ నిల్వగన్. [ఆ.4]

ఉ. ధరణితలేంద్రనందనవిధంబున గనుంగొన గోరి మున్ను కి
న్నరవరు డిచ్చినట్టి భువనస్తుతమైనయదృశ్యవిద్య న
య్యిరువురు గుప్తమూర్తు లయి యిందుసహోదరమందిరంబునన్
దరలక యుండి రట్టియెడ దన్వియు జేరగ వచ్చి యచ్చటన్. [ఆ.5]
## మూలాల జాబితా
ఆంధ్ర కవుల చరిత్రము - రెండవ భాగము  (1949)  రచించినవారు కందుకూరి వీరేశలింగం పంతులు.(తరిగొప్పుల మల్లన)

వర్గం:తెలుగు కవులు
వెంకటాద్రిపురం (నూజివీడు మండలం)

"వెంకటాద్రిపురం" కృష్ణా జిల్లా నూజివీడు మండలానికి చెందిన గ్రామం.

ఈ గ్రామం అన్నవరం గ్రామ పరిధిలోని ఒక శివారు గ్రామం.

## గ్రామములోని విద్యా సౌకర్యాలు
నూజివీడు పాలిటెక్నిక్ కళాశాల కలదు

## మూలాలు
చెన్నమరాజు

## చెన్నమరాజు  కవి పరిచయము

ఈకవి చారుచంద్రోదయ మనెడి యైదాశ్వాసముల ప్రబంధమును జేసెను. ఇతడు నందవరీక నియోగిబ్రాహ్మణుడు; ఆత్రేయగోత్రుడు; శేషయామాత్యపుత్రుడు. ఈకవి తాను పెమ్మసాని తిమ్మరాజున కాశ్రితుడయినట్టు చెప్పి తిమ్మరాజు శ్రీరంగనాయనికిని వేంకటపతిరాయనికిని మంత్రియైన ట్టొకపద్యములో నీక్రింది వాక్యముతో జెప్పియున్నాడు -
సీ. శ్రీరంగరాయ ధాత్రీతలాధ్యక్ష దక్షిణభుజాదండమై చెలగినాడు.
రమణ వేంకటపతిరాయేంద్రుడు నుతింప బటుకార్యదక్షుడై ప్రబలినాడు

ఈకవి తనముత్తాతయైనలక్ష్మీపతి శ్రీనాథకవికి శిష్యుడై నట్లీక్రింది పద్యములలో దెలిపియున్నాడు-
క. సన్నుత కవిత్వవిద్యా|భ్యున్నతి శ్రీనాథసుకవిపుంగవుకరుణన్
   జెన్నమరున్ లక్ష్మీపతి|చెన్నమరాజప్రధాన శేఖరు డెలమిన్.

ఈకవి శ్రీరంగరాయ వేంకటపతిరాయల కాలములోనున్నవా డగుటచేత క్రీస్తుశకము 1574-1614 సంవత్సరములమధ్య కాలమువాడని తెలియుచున్నది.

## కవియొక్క కవిత్వరీతి
కవియొక్క కవిత్వరీతి తెలియుటకై చారుచంద్రోదయములోని పద్యముల రెంటిని నిందుదాహరించ బడినవి.


ఉ. ఎల్లి యవశ్యమున్ పనికి నేగి మహోగ్రతపం బొనర్చి సం
   వల్లలనామనోహరుకృపన్ వరలాభము గాంచివత్తు నీ
   యుల్లమునం బ్రమోదము సముల్లసితంబుగ నిందు నిల్వు మో
   పల్లవపాణి యంచు బ్రియభాషల భూవిభు డాదరించినన్.

శా. తావు ల్గుల్కెడుమేనుతీవకు బరీతాపంబు గావించునీ
   జీవంజీవమనోజ్ఞ మూర్తి యకటా శీతాంశువా కాదు శో
   భావై రూప్యమునన్ జనభ్రమదమౌ భస్మానృతానంగతే
   జోవై శ్వానరవిస్ఫులింగముసుమీ చూడన్ దిశానాయకా.


## మూలాల జాబితా
ఆంధ్ర కవుల చరిత్రము - రెండవ భాగము  (1949)  రచించినవారు కందుకూరి వీరేశలింగం పంతులు   ..  చెన్నమరాజు

వర్గం:తెలుగు కవులు
సవరము చిననారాయణనాయకుడు

## సవరము చిననారాయణనాయకుడు
ఈకవి కువలయాశ్వచరిత్ర మనెడి యైదాశ్వాసముల ప్రబంధమును రచియించి, తిమ్మనరపాలపుత్రుడయిన నారాయణభూపాలుని కంకితము చేసెను. ఈకవి తాను క్షత్రియుడ ననియు, రాయభూపాలుని పుత్రుడననియు చెప్పికొనియున్నాడు. ఈతడు రాయభూపాలునకు దిరుమలాంబ వలన గలిగిన ట్లీక్రింది పద్యమువలన దెలియవచ్చుచున్నది.-

 మ. అత డాతిమ్మమయందు వేంకటనృపాధ్యక్షున్ రిపుచ్ఛేదనో
    ద్ధతు రంగాధిపు దిర్మలాంబవలనన్ ధర్మాత్ము గోపాలు ను
    న్నతకీర్తిం బిననారనాఖ్య దగు నన్నున్ గస్తురీంద్రున్ సమం
    చితకీర్తిన్ రఘునాథ దిమ్మవిభు గాంచెన్ నజ్జనాధారులన్ 
## కవి కాలాము
కృతిపతి యైన నారాయణభూపాలుడు శ్రీరంగరాజ వేంకటపతిరాయలకు సహాయు డయియుండినట్లు చెప్పబడినందున గవి 1580 వ సంవత్సరప్రాంతములయం దుండినట్లు కానవచ్చుచున్నాడు. మఱియు గృతినాయకుడైన నారనరనాధుడు మట్ల యనంతభూపాలునికాలములో నుండిన ట్లీక్రింది పద్యమునందు జెప్పబడినందునను, కవి పదునాఱవశతాబ్దాంతమునం దుండినట్లు నిర్ధారణము చేయవచ్చును-

 సీ. తనమాట చెంజికా తంజాపురీ మధురాధినాథులకు నెయ్యంబు నెఱప
   దనసిరి గోలకొండనరేంద్రముఖధరాధవపద్మబంధు లౌదల వహింప
   దనకీర్తిమట్లనంతనృపాలముఖ్యగోత్రామరేంద్రులు కొనియాడికొనగ
   దనదానగుణముగోదావరీతీరభూనిర్జరేశ్వరులు వర్ణించుకొనగ 

వెలయు వేదండగండనిర్గళదవర్గ
   ళమదధారాధునీనాధకుముదబంధు
   కార్యకృడ్డిండిమారావధుర్యసైన్యు
   డతడు ప్రభుమాత్రు డే నారనాధి నేత. 
## ఇతని కవిత్వము గురించి కొన్ని పద్యములు
[ 215 ] ఈకవి కాశ్యపగోత్రుడు; శఠగోపతాపసేంద్ర శిష్యుడు. ఈతని కవిత్వము సలక్షణమయి వినసొంపుగా నుండును. ఈతని కువలయాశ్వచరిత్రములోని కొన్నిపద్యముల నిందుదాహరించుచున్నాను.

 చ. మిటిమిటి యెండవేడి బలిమిం దెలిదమ్ముల ఱేకుసందులం
   జిటుకుమనంగ గూడి నివసించి తదగ్రమరంద మప్పట
   ప్పటికిని మూతిముట్టి పయిపై నది చల్లబడంగ బ్రొద్దుగ్రుం
   కుట గని యంతటం బొదలు గోడెమిటారపు దేటు లత్తఱిన్. [ఆ.1]
చ. మునివనితల్ శచీముఖతమోనిభవేణులకుం బతివ్రతా
   జనతతి దెల్పుచో బరవిచారముగా గను వేల్పుటొజ్జజ
   వ్వని మొగ మవ్వలం జొనుప వారలు నవ్వుదు రామె సిగ్గుపెం
   పున దలవంచు జందురుడు పొంగగ నయ్యయియాగ వేళలన్. [ఆ.2]

చ. తలపున నెంత మోహపరితాపముగల్గిన దాచుకొందురో
   యలయిక లేక నీకరణి నంగడిబెట్టుదురో వధూటికల్
   పలుకవు నిన్నునంటికులభామల గానమె వారి కాత్మనా
   థులపయి బాళిలేదొ తమిదొట్టినపట్టున మట్టు పెట్టరో. [ఆ.3]

మ.అత డచ్చో దురగంబు నెక్కి హృదయాబ్జాపూర్ణ మోదార్ణ వాం
   చితుడై నారల వెన్క నుంచుకొని యక్షీణైక్యమాణిక్యదీ
   ధితిజాతామృతరుగ్వితాన మగుదై తేయాధినాధాయతా
   యతనం బల్లవ నిర్గమించి పురబాహ్యక్షోణి కేతెంచుచున్. [ఆ.4]

చ. వెలుపలిరచ్చ నొక్కయెడ వేలుపుసానికి వన్నెకానికిన్
   గలహము కల్గెనేని గుఱికానితనంబున వచ్చి రోసపుం
   బలుకుల వాదు రేచి సిగపట్లకు డగ్గఱజేసి క్రొవ్వునం
   గలకల నవ్వువాడు చవుకట్లసియాడ రుమాలువీడగన్. [ఆ.5] 

## మూలాల జాబితా
ఆంధ్ర కవుల చరిత్రము - రెండవ భాగము (1949) రచించినవారు కందుకూరి వీరేశలింగం పంతులు. ''సవరము చిననారాయణనాయకుడూ' (విభాగం)

వర్గం:తెలుగు కవులు
నాగావళి నుంచి మంజీర వరకు

**నాగావళి నుండి మంజీర వరకు** ప్రముఖ బహుముఖ ప్రజ్ఞాశాలి రావి కొండలరావు ఆత్మకథ
## పుస్తక విశేషాలు
రావి కొండలరావు ఇప్పటికి చాలా పుస్తకాలే రాశారు. ఇది మరొకటి. కాని పెద్దవాళ్లలో ఉండే విశేషం ఏమంటే వాళ్ల దగ్గర ఎంత జీవితం ఉంటుందో అన్ని జ్ఞాపకాలుంటాయి. పదహారేళ్ల వయసులో మద్రాసు పారిపోయిన వ్యక్తి దాదాపు 60-70 ఏళ్లు ఆ రంగంతో పెనవేసుకుపోతే జ్ఞాపకాలకేం కొదువ? అయితే ఈ పుస్తకం కొంచెం ఆత్మకథ వరుసలో సాగింది. ‘నాగావళి నుంచి మంజీర వరకు’ అనడంలో ఆ వరుస కనిపిస్తుంది. కళింగాంధ్ర నాగావళి తీరం నుంచి తెలంగాణ మంజీర తీరం వరకూ తన ప్రస్థానంలో తారసపడిన అనుభవాల సమాహారమే ఈ పుస్తకం. చేయి తిరిగిన కలం కనుక చకచకా నడిపించుకొని పోతుంది.

దీనిని బాపు రమణల ప్రోత్సాహంతో దర్శకత్వశాఖ నుండి నటుడిగా మారడం, సినీ అవకాశాల కోసం నాటక ప్రదర్శనల్లో పాల్గొనడం, విజయచిత్ర సహాయ సంపాదకుడిగా ప్రస్థానం, నటి రాధాకుమారితో జీవన సాహచర్యం మొదలైన విశేషాలన్నీ క్లుప్తంగా రాశారు. పుస్తకంలో మెరుపులూ, చమక్కులూ కథనాన్ని ఆసక్తికరంగా తయారుచేశాయి. దాదాపు ప్రతి సందర్భంలోనూ నేలవిడిచి సాము చెయ్యని కొండలరావు నిరాడంబరత ఆయన సహజధోరణిగా కనబడుతుంది. తెలుగు సినీ మాయాలోకంలో ఓడలు బండ్లూ, బండ్లు ఓడలూ అయిన సంఘటనలను ప్రత్యక్షసాక్షిగా వివరించడం పాఠకులను మంత్రముగ్ధుల్ని చేస్తుంది. ఛాయాచిత్రాలను సందర్భానుసారంగా అందించడం, విశేషాలను బాక్సులుగా ఇవ్వడం పుస్తకానికి ప్రత్యేక ఆకర్షణ.

ఈ పుస్తకం చదివితే అర్థమయ్యేదేమంటే నోరు మంచిదైతే ఊరు మంచిదవుతుంది అని. వినయం ఉంటే అవకాశం లభిస్తుంది అని. ఈ రెంటినీ రెండు చేతులు చేసుకొని పెద్దల ప్రోత్సాహం, ఆశీర్వాదంతో జీవితాన్ని ఈదేశారు రావి కొండలరావు. రేలంగి, పింగళి, చక్రపాణి, పెండ్యాల, మల్లాది, బాపు, రమణ... ఎందరు పెద్దలవో జ్ఞాపకాలు ఇందులో ఉన్నాయి. ఇంతకు మించిన అనుభవాలు ఉన్నవారు ఉండొచ్చు. వారు రాయరు. రాసే అదృష్టం రావి కొండలరావుకు దక్కింది. పాఠకులకు ఈ అనుభవఫలం సంప్రాప్తమయ్యింది.

## మూలాలు

వర్గం:ఆత్మకథలు
వర్గం:పుస్తక పరిచయాలు
వర్గం:2015 పుస్తకాలు
తెనాలి (అయోమయ నివృత్తి)

* తెనాలి : ఒక పట్టణం.
* తెనాలి మండలం
* తెనాలి రామకృష్ణుడు : శ్రీకృష్ణదేవరాయల ఆస్థానంలో కవి.
* తెనాలి రామకృష్ణ (1941 సినిమా)
* తెనాలి రామకృష్ణ (1956 సినిమా)
* తెనాలి రైల్వే స్టేషను
* తెనాలి శాసనసభ నియోజకవర్గం
* తెనాలి అన్నయ్య